Az egészséges étkezés – 2. rész | Egészséges életmód
← Kókusztejes finomság
Vegán édesség – hozzáadott cukor nélkül! →
Megjelenés 2017. március 14. kedd - Lőrincz Balázs	Az első részben elkezdtük az alapozást. Megbeszéltük, hogy legtöbbünk számára nem megfelelő, ha egyik napról a másikra teljes mértékben megváltoztatjuk az étkezésünket. Ennél sokkal gyümölcsözőbb lehet, ha apránként haladunk – igaz, hogy több idő, de könnyebben tudunk kitartani mellette, amíg végül természetessé válik.
A cukor visszafogása
Az elfogyasztott ételmennyiségek mellett a másik nagy probléma a nyugati étkezési szokásokban a hozzáadott cukor mennyiség. Ez nem csak súlygyarapodást okoz, hanem depressziót, cukorbetegséget, és a fiataloknál növeli az öngyilkosság kockázatát is. A cukorkák és édességek csökkentése mellett egy sor dologra oda kell még figyelni, hogy a cukor mennyiséget csökkentsük.
Az alábbi készítményekben általában találunk hozzáadott cukrot (ezért kerüljük el ezeket): kenyér és más péksütemények, konzerves kész ételek, zöldségek és gyümölcsök, különböző szószok, margarin, instant krumplipüré, fagyasztott kész ételek, gyors éttermek ételei, ketchup, mustár, felvágottak. A tested megkapja a szükséges cukormennyiséget természetes úton az ételekből, nincs szüksége mesterségesen cukrozott ételekre.
Tippek a cukormennyiség csökkentésére
A cukormennyiség drasztikus csökkentésének hatásáról már írtam egy cikket, érdemes elolvasni: 5 nap cukor nélkül .
Apránként csökkentsd a cukormennyiséget! A cukor függőséget okoz, ezért a drasztikus csökkentése elvonási tüneteket fog okozni. Ezenkívül a cukorhoz az ízlésünk is alkalmazkodik, nem fog ízleni a cukrozatlan étel. Ha a cukrot apránként csökkentjük, akkor a test kap elég időt, hogy leszokjon a felesleges cukormennyiségről.
Ne igyál cukrozott italt! Inkább igyál enyhén citromos vizet, vagy szimpla, tiszta vizet.
A telített zsírokat ne cukorra cseréld! Sok ételen láthatjuk, hogy csökkentett zsírtartalmú (főként tejtermékekre igaz ez). Ne dőljünk be ennek! Sokszor a zsírt cukorra cserélik ezekben a termékekben. A cukor ártalmasabb!
Kerüld el az előre elkészített ételeket! Mindegy, hogy hol vásárolod a szendvicset, nem számít, melyik gyors étkezdében eszel, az sem számít, hogy fagyasztott vagy nem az elkészített étel – egyszerűen ne vedd meg!
Vigyázz az éttermekben! Ha étteremben eszel, szinte biztos lehetsz benne, hogy valamilyen egészségtelen hozzávalót is fogsz enni – bár mostanában már lehet egy-két valóban egészséges éttermet találni. Rendelhetsz salátát dresszing nélkül, párolt rizst, és valamilyen húst. Így tudod a legjobban elkerülni a káros összetevőket.
Egyél egészségesebb nassolni valókat! A nassolás sokak számára káros. Egyrészt feleslegesen sok kalória, másrészt egészségtelen az étel, amit megeszünk. Ha a kalóriát beleszámítjuk az étkezéseinkbe és egészségesebb nassolni valókat eszünk, akkor viszont rendben van. (Találhatsz a weboldalunkon a receptek között egészséges nassolni valókat!)
Olvasd el az élelmiszerek apró betűs részeit! Ha kell, vigyél szemüveget és nagyítót! Kritikus, hogy miből áll az, amit a bevásárló kosárba teszel!
Az egészséges étkezés – 1. részAz egészséges étkezés nem azt jelenti, hogy egy keményen határolt, mindentől megvont étrendet követsz, amitől egészségtelenül sovány leszel, miközben számodra minden kedves ételt megvonsz magadtól. Inkább arról szól, hogy jobban érzed magadat, több energiád van, az egészségesebb vagy, és lelkileg … Folytatás →
10 mód, hogy ízletesebb legyen az egészséges étkezésBiztos vagyok benne, ha egészségesen étkezel, akkor nagyon sok olyan alapanyagot nem használsz, amivel valóban ízletesebb lenne az étel, amit eszel. Sokszor fogja a fejét az ember, amikor arra gondol, hogyan ehetne változatosabb ízeket. Nehéz a magas kalóriájú, egészségtelen ételeket … Folytatás →
Az egészség 4 legfontosabb pillére – 3. részA cikk sorozatot az egészséges életmód 4 legfontosabb területéről szól. Mivel a mai civilizáció negatív hatásai mindenkit érint, ennek a 4 pillérnek nem csak a javulásban, de a megelőzésben is fontos szerepe van. A jó példánkat pedig remélhetőleg gyermekeink és … Folytatás →
A bejegyzés kategóriái táplálkozás és kulcsszavai cukor, cukor fogyasztás, egészséges étkezés, tippek a cukormennyiség csökkentésére. Tedd a kedvenceid közé a cikket.	← Kókusztejes finomság